RRB Group D और NTPC की भर्ती प्रक्रिया में हुए अहम बदलाव, जानिए हर डिटेल  
ग्रुप डी लेवल 1 की भर्ती प्रक्रिया में बदलाव हुए हैं.
एनटीपीसी की भर्ती प्रक्रिया में बदलाव हुए हैं.
इसके संबंध में नोटिफिकेशन जारी किए गए हैं.
रेलवे ने RRC Group D, RRB NTPC और पैरामेडिकल की भर्ती प्रक्रिया में कुछ बदलाव किए हैं. रेलवे ने इन तीनों कैटेगरी के तहत होने वाली भर्ती प्रक्रिया में बदलाव किए हैं और इसके संबंध में RRB वेबसाइट्स पर नोटिफिकेशन जारी किया है. RRB द्वारा जारी नोटिफिकेशन के मुताबिक आरआसी ने नोटिफिकेशन के पैरा नंबर 14.2 - शारीरिक दक्षता परीक्षा (पीईटी) में एक और प्वॉइंट जोड़ा है. पीईटी दो चरणों में होगी. पहले चरण में उम्मीदवारों को एक तय वजन को लेकर तय दूरी तक जाना होगा. वहीं वजन उठाने वाले टेस्ट के बाद दूसरे चरण में दौड़ होगी. वजन उठाने वाले टेस्ट में परीक्षार्थियों को कमर की ऊंचाई वाले एक बेंच/प्लेटफॉर्म से एक रेत की बोरी उठानी होगी और उसे उठाकर तय दूरी तक ले जाना होगा. इसका अलावा RRB Group D में एक और बदलाव हुआ है,  ग्रुप डी नोटिफिकेशन के पैरा नंबर 16.1 में एक और प्वाइंट जोड़ा गया है. इस प्वाइंट में लिखा है कि अगर सर्टिफिकेट या मार्कशीट पर रजिस्ट्रेशन नंबर नहीं लिखा हुआ है तो उम्मीदवार ऑनलाइन रजिस्ट्रेशन के दौरान रजिस्ट्रेशन नंबर की जगह रोल नंबर लिख सकते हैं.
बता दें कि रेलवे ने RRB NTPC में भी कई बदलाव किए हैं. आरआरबी एनटीपीसी में हुए बदलाव नीचे दिए गए हैं. 
1. अगर कोई आवेदक OBC/SC/ST/EWS/PwBD के तौर पर पहली स्टेज का सीबीटी पास करता है तो उसे भर्ती के सभी चरणों में OBC/SC/ST/EWS/PwBD ही माना जाएगा.
2. EWS कैटिगिरी के तहत आवेदन करने वालों को इनकम सर्टिफिकेट पेश करना होगा. ध्यान रहे कि रजिस्ट्रेशन की डेट 31/3/2019 है इसलिए सर्टिफिकेट वित्त वर्ष 2017/18 का होना चाहिए.
3. RRB ने उस क्लॉज को हटा दिया है जिसमें भर्ती पूरे होने तक किसी भी तरह की RTI जानकारी देने से इनकार किया गया था.
अधिक जानकारी के लिए नीचे दिया गया नोटिफिकेशन चेक करें.
RRB ALP CBT 2 Result: जल्द जारी होगा एएलपी, टेक्नीशियन सीबीटी 2 का रिजल्ट, जानिए डिटेल
RRB Paramedical भर्ती में हुए बदलावों की जानकारी के लिए नीचे दिया गया नोटिफिकेशन चेक करें.
RRC Group D Vacancy: रेलवे में 10वीं पास के लिए 1 लाख से ज्यादा वैकेंसी, इन स्टेप्स से करें आवेदन